 Nr 16220 din 6 decembrie 2012 MASURI DE ORDINE PENTRU ALEGERILE PARLAMENTARE Politistii si jandarmii, pregatiti sa contracareze si sa neutralizeze orice actiuni sau intentii de tulburare a ordinii si linistii publice la alegerile parlamentare În conformitate cu prevederile legale privind desfasurarea alegerilor pentru Camera Deputatilor si Senat si cu Planul general de masuri al M A I în domeniul ordinii si sigurantei publice, privind organizarea si desfasurarea alegerilor pentru Camera Deputatilor si Senat din anul 2012, structurile Ministerului Administratiei si Internelor reprezentate la nivelul judetului Buzau actioneaza conform atributiilor ce le revin, în scopul îndeplinirii misiunilor privind organizarea si desfasurarea alegerilor parlamentare în conditii de libertate, siguranta civica si ordine publica, cu respectarea prevederilor legale în vigoare Astfel, în misiunile de mentinere a ordinii si linistii publice în preziua si ziua alegerilor, sunt angrenati peste 1000 de politisti, jandarmi, angajati ai I S U Buzau si alte forte din cadrul celorlalte structuri ale Ministerului Administratiei si Internelor Politistii si jandarmii vor asigura paza pe timpul transportului si depozitarii materialelor necesare votarii în spatiile provizorii stabilite pe raza fiecarei localitati, precum si pe timpul transportului catre sediile sectiilor de votare Începând cu data de 8 decembrie, efectivele M A I vor lua în paza sectiile de votare, primirea si predarea sectiilor fiind efectuate în prezenta presedintilor sectiilor de votare si a celorlalti membri ai sectiilor, dupa verificarea integritatii sigiliilor aplicate În ziua votarii, personalul angrenat în activitati de protectie si asigurare a ordinii si sigurantei publice va realiza dispozitivul stabilit de comun acord cu presedintii sectiilor de votare si va interveni în localul sectiilor numai la solicitarea expresa a acestora Totodata, se va asigura supravegherea traficului rutier pe traseele si în zonele sectiilor de votare, politistii si jandarmii urmând a lua toate masurile ce se impun pentru prevenirea, contracararea si neutralizarea oricaror actiuni sau intentii de tulburare a ordinii si linistii publice Dispozitivele de protectie si de asigurare a ordinii publice se vor mentine pâna la încheierea activitatii în sectiile de votare si transportul, sub paza, al documentelor cu rezultatul votului la Biroul Electoral Judetean de Circumscriptie Comandamentul Operational Judetean, format din reprezentanti ai structurilor M A I cu atributii principale în planificarea si executarea misiunilor destinate asigurarii bunei desfasurarii a alegerilor parlamentare, se va activa în mod obligatoriu, în regim integrat, în dimineata zilei de 7 decembrie 2012 Coordonarea Comandamentului Operational Judetean este asigurata de catre seful I P J Buzau, cu participarea sefului I J J Buzau Totodata, la nivelul fiecarei subunitati de politie, au fost constituite grupe operative formate din politisti care intervin pentru cercetarea cu operativitate, conform competentelor, a oricaror fapte sesizate în legatura cu desfasurarea procesului electoral În zilele de 8 si 9 decembrie, la Centrul Operational al Inspectoratului de Politie Judetean Buzau va fi suplimentat numarul politistilor, în vederea preluarii sesizarilor privind posibile încalcari ale legislatiei electorale Politistii actioneaza exclusiv pe baza si în executarea legii, cu respectarea principiilor impartialitatii si echidistantei, orice constatare de încalcare a normelor legale fiind sanctionata, conform prevederilor legale în vigoare Politistii reamintesc cetatenilor ca, în conformitate cu prevederile Legii nr 35/2008 pentru alegerea Camerei Deputatilor si Senatului, continuarea propagandei electorale dupa încheierea acesteia, precum si sfatuirea, în ziua votarii, a alegatorilor la sediul sectiilor de votare sa voteze sau sa nu voteze un anumit partid politic, alianta politica, alianta electorala, organizatie a cetatenilor apartinând unei minoritati nationale sau un candidat independent constituie contraventie si se sanctioneaza cu amenda de la 1 000 la 2 500 de lei Tot fapta de natura contraventionala reprezinta si refuzul de a se conforma dispozitiilor presedintelui biroului electoral al sectiei de votare cu privire la asigurarea ordinii în localul de vot si în împrejurimi, valoarea amenzii fiind în acest caz cuprinsa între 1 500 si 4 500 de lei De asemenea, fapta unei persoane de a vota fara a avea drept de vot ori de a vota de doua sau mai multe ori în ziua alegerilor constituie infractiune si se pedepseste cu închisoare de la 6 luni la 5 ani, iar pedeapsa prevazuta în cazul utilizarii unui buletin de vot fals ori al introducerii în urna a unui numar suplimentar de buletine de vot decât cele la care are dreptul un alegator este închisoarea de la 2 la 7 ani La nivelul judetului Buzau, campania "Tu decizi! Voteaza legal!" care are ca scop responsabilizarea alegatorilor cu privire la exercitarea dreptului de vot în mod legal, neinfluentat de mita electorala indiferent de formele ei de manifestare, va continua pâna în ziua alegerilor parlamentare CENTRUL DE COMUNICARE JUDETEAN BUZAU www votlegal mai gov ro 